May 08,2017
నేడు ఐపీవోకి హడ్కో
న్యూఢిల్లీ: ప్రభుత్వ రంగానికి చెందిన గృహ, పట్టణాభివృద్ధి సంస్థ (హడ్కో) పబ్లిక్‌ ఇష్యూ (ఐపీవో) నేడు ప్రారంభంకానుంది. దాదాపు దీని విలువ రూ.1200 కోట్లు వరకు ఉంటుందని అంచనా. సోమవారం ప్రారంభమై, 11న ముగియనున్న ఇష్యూకి ధరల శ్రేణి రూ. 56-60 మధ్యలో ఉంటుందని అంచనా. అర్హతగల కంపెనీ ఉద్యోగులు, రిటైల్‌ ఇన్వెస్టర్లకు ఇష్యూ ధరలో రూ. 2 డిస్కౌంట్‌కే షేర్లు లభించనున్నాయి. ఈ ఇష్యూలో భాగంగా ప్రభుత్వం 20.40 కోట్లకుపైగా షేర్లను విక్రయానికి ఉంచనుంది. తద్వారా 10 శాతం వాటాను అమ్మనుంది. ఈ సంస్థ ప్రధానంగా అందుబాటు ధరలో గహ నిర్మాణ ప్రాజెక్టులకు మద్దతు పలుకుతుంటుంది. గతేడాది కంపెనీ రూ. 1,169 కోట్ల ఆదాయం సాధించడంతోపాటు, రూ. 496 కోట్ల నికర లాభాన్ని ఆర్జించింది.
మీ స్నేహితులకు రికమెండ్ చెయ్యండి